As ze vot wazzen, beredderde hai de toafel ; kroop op hannen en vouten over deele, om mit vaile wat om zok tou te gieren ; porde en poestte in t vuur dat troanen hom van rook en aaske over de ongewosschen wangen glidderden; brouwde tegen twaalm zien potje mit t aaltied gelieke eten kloar en zat dan verder moar wat te suffen, totdat ales grauw wór in hom en boeten hom. Moar in t lest van October was inains dat donkere opkloard deur ’n plan, dat hailendal boas wör over hom en dat-e Jan hail gehaimzinnig in ’t oor lusterde: „Sunt Meerten. .” en dan nog voaker, mit d’ oogen op gloebe: „Sunt Meerten, mien jong!” * * * Grootvoader voalde d’ hannen en zat onbe- wegelk. Het dikke tweidonker dreumde mit hom. ’t Woater kookte sikkom : ’t deksel begon te rab- beln; zien schoonzeun kon dan doadelk wat waarms kriegen as-e thoeskwam. Ja — dei was nó n dag of wat op mollenjacht. kleumig waark, moar ’t brocht aaltied wat op, veltjes wazzen nog al priezig .... zol'e d’r nou om docht hebben om ’n betere bait mit te nemen? Dei neimoodsche lichies wazzen te duur en zoks sebtiel goudje — en haren niks van ’t vrougere .... Doar klonk boeten deure geroup, geblaf, het klappern van klompen — dat was Jan, voader, Fox — ale drei tegelieks! Of d’r nei leven in hom opschoot, zoo gauw en kwiek wupte hai overènne, tou stoul oet, en schontjede hoastig moar toch ook veurzichtig deur de schemer noar de koamerdeur. Net as ’n kind bie moeke’s thoes- komst bliede en vol verwachten noar ale bewe gingen kikt, of d r ook wat moois mitnomen is, zóó gespannen was grootvoaders aandacht richt op de zak, dei in t pertoaltje deelzet wör bie ’t schiensel van de gaslanteern op stroade. Hai zaag t al wel — hai was d’r. Zien heufd trilde d r van. Jan lachte en schudde oet de zak ’n grode mangelwoddel, zwoar as ’n bakstaine. Dat was n echte, eerlieksche; gain sokkerbait, klain en miezerig blaik, moar n rooie, n volbloudige, zoo aine as hai veur laange joaren nog veur zien dochter oetsneden haar. Zoks boazen kenden ze hier hail nait; wozzen d’r niks van, hou ’t aigen- lieks mos. 